Description: Grb_nik ЦРНА ГОРА

СКУПШТИНА ОПШТИНЕ НИКШИЋ

Број:01-030-50/1

Никшић, 8.04.2024. године

З А П И С Н И К

Са деветнаесте сједнице Скупштине општине Никшић, одржане 29.3.2024. године.

Сједница је одржана у сали 1 Скупштине општине Никшић и почела је са радом у 10.10 часова.

Сједницу је отворио потпредсједник Скупштине општине Никшић, Арсеније Лалатовић. Пренио је извињење предсједника Скупштине, господина Немање Вуковића, због немогућности да од самог почетка предсједава сједницом Скупштине, услед присуства конститутивној сједници Националног савјета за борбу против корупције, за чијег члана је именован одлуком Владе Црне Горе.

На основу евиденционе листе, потпредсједник Скупштине је констатовао да, на почетку сједнице, присуствује 34 одборника и да постоји кворум за рад и пуноважно одлучивање.

Сједници нијесу присуствовали одборници: Никола Зиројевић, Миодраг Давидовић и Јелена Марковић.

Одуство са сједнице најавио је одборник Драгољуб Илић.

Поред одборника, сједници Скупштине присуствовали су: предсједник Општине Марко Ковачевић, потпредсједници Општине Зоран Томић и Митар Горановић, извршни директор „Аутобуске станице“РаткоКривокапић, директор Туристичке организације Никшић Митар Бараћ, директор ЈП Спортски центар Бошко Драшковић, директор ЈУ Никшићко позориште Радинко Крулановић, директор ЈУ „Захумље“ Миодраг Чизмовић, директорица ЈУ Музеји и галерије Весна Тодоровић, директорица ЈУ Народна библиотека „Његош“ Бојана Обрадовић, директор ЈУ Дневни центар за дјецу са сметњама у развоју и особе са инвалидитетом Радован Драгнић, предсједник Савјета за развој и заштиту локалне самоуправе Божина Мрдовић, чланица Комисије за расподјелу средстава из буџета Општине Никшић опредијељених за подршку женском предузетништву Ивана Ћеранић, старјешине органа локалне управе и представници медија.

Потпредсједник Скупштине обавијестио је присутне да је сходно захтјеву грађана, број 01-030-52/17 од 19.03.2024.године, дозвољено госпођи Миљани Никчевић да, као представница заинтересованих грађана, узме учешће у раду сједнице Скупштине поводом десете тачке дневног реда-Предлог одлуке о промјени облика друшта „Агенција за пројектовање и планирање'' у Друштво са ограниченом одговорношћу, јер је захтјев испуњавао услове прописане Пословником о раду Скупштине општине Никшић.

По позиву, није било невладиних организација пријављених за учешће на сједници Скупштине, путем института „слободна столица“.

Сагласно члану 68 Пословника о раду Скупштине општине Никшић, потпредсједник Скупштине дао је на изјашњење Записник са осамнаесте сједнице Скупштине општине Никшић, одржане 27. и 28.12.2023. године.

Скупштина је са 35 гласова "за", без гласова "против" и без "уздржаних" гласова, усвојила

З а п и с н и к

осамнаесте сједнице Скупштине општине Никшић, одржане

27. и 28.12.2023. године, без примједби

Потпредсједник Скупштине је дао потребна објашњења о предложеном дневном реду сједнице Скупштине и појаснио да је сједница Скупштине сазвана у складу са чланом 58 Пословника о раду Скупштине ради реализације тема из Програма рада Скупштине за 2024. годину предвиђених за разматрање у I кварталу, као и потребе доношења једног броја одлука и програма из области пољопривреде, финансија и имовинско–правних односа.

Подсјетио је да је у припреми сједнице, одржана сједница Колегијума на којој је договорен датум одржавања и дневни ред сједнице Скупштине.

Сагласно Пословнику прешло се на утврђивање дневног реда сједнице Скупштине.

Предлог дневног реда достављен је одборницима у материјалима за сједницу.

Предсједник Општине, актом број 02-031-893 од 20.03.2024. године, доставио је предлог за допуну дневног реда са предлогом акта, да се у дневни ред сједнице уврсти као тачка дневног реда-Предлог одлуке о размјени непокретности између Општине Никшић и Благоте Аџића из Никшића.

Скупштина је са 33 гласа "за", без гласова "против" и једним "уздржаним" гласом усвојила предлог предсједника Општине да се у дневни ред сједнице уврсти, као тачка дневног реда - Предлог одлуке о размјени непокретности између Општине Никшић и Благоте Аџића из Никшића.

Потпредсједник Скупштине је предложио да се Предлог одлуке о размјени непокретности између Општине Никшић и Благоте Аџића из Никшића разматра као 7. тачка дневног реда.

Сходно члану 69 Пословника о раду Скупштине, усмено, на самој сједници, предлоге за измјену дневног реда дали су:

1. Одборник Борис Муратовић предложио је да се из дневног реда сједнице изостави тачка 4.- Предлог одлуке о враћању права располагања на земљишту Влади Црне Горе, за потребе изградње објекта од јавног интереса – постројења за прераду нуспроизвода животињског поријекла који нијесу намијењени исхрани људи.
2. Одборница Слободанка Рогановић предложила је да се из дневног реда сједнице изоставе тачка 10.- Предлог одлуке о промјени облика друшта „Агенција за пројектовање и планирање'' у Друштво са ограниченом одговорношћу и тачка 11.- Предлог рјешења о давању сагласности на Статут Друштва са ограниченом одговорношћу „Агенција за пројектовање и планирање''.
3. Одборница Татјана Кнежевић Перишић предложила је да се из дневног реда сједнице изостави тачка 9.- Предлог одлуке о одређивању локације за привремено складиштење неопасног грађевинског отпада.

Одборници су образложили своје предлоге.

Скупштина са 12 гласова "за", 20 гласова "против" и 2 "уздржана" гласа, није усвојила предлог одборника Бориса Муратовића, да се тачка 4. -Предлог одлуке о враћању права располагања на земљишту Влади Црне Горе, за потребе изградње објекта од јавног интереса – постројења за прераду нуспроизвода животињског поријекла који нијесу намијењени исхрани људи изостави из дневног реда сједнице Скупштине.

Скупштина са 12 гласова "за", 20 гласова "против" и једним "уздржаним" гласом, није усвојила предлог одборнице Слободанке Рогановић, да се тачка 10.- Предлог одлуке о промјени облика друшта „Агенција за пројектовање и планирање'' у Друштво са ограниченом одговорношћу изостави из дневног реда сједнице Скупштине.

Скупштина са 12 гласова "за", 20 гласова "против" и једним "уздржаним" гласом, није усвојила предлог одборнице Слободанке Рогановић, да се тачка 11.- Предлог рјешења о давању сагласности на Статут Друштва са ограниченом одговорношћу „Агенција за пројектовање и планирање'' изостави из дневног реда сједнице Скупштине.

Скупштина са 11 гласова "за", 22 гласа "против" и 1 "уздржаним" гласом, није усвојила предлог одборнице Татјане Кнежевић Перишић, да се тачка 9. -Предлог одлуке о одређивању локације за привремено складиштење неопасног грађевинског отпада. изостави из дневног реда сједнице Скупштине.

Скупштина је са 21 гласом "за", 13 гласова "против" и без "уздржаних" гласова, утврдила сљедећи

Д н е в н и р е д

1.  Предлог пословника о раду Скупштине општине Никшић;

2. Предлог одлуке о потврђивању Одлуке о давању сагласности Управи за саобраћај Црне Горе за извођење радова на земљишту у располагању Општине Никшић, ради реконструкције магистралног пута М-3, Шћепан Поље – Никшић, дионица Јасеново поље – Видрован;

3. Предлог одлуке о потврђивању Одлуке о давању сагласности Управи за саобраћај Црне Горе за извођење радова на земљишту у располагању Општине Никшић, ради реконструкције магистралног пута М-7, Илино Брдо - Никшић, дионица Кусиде – Никшић;

4.  Предлог одлуке о враћању права располагања на земљишту Влади Црне Горе, за потребе изградње објекта од јавног интереса – постројења за прераду нуспроизвода животињског поријекла који нијесу намијењени исхрани људи;

5. Предлог одлуке о давању на коришћење три камиона „Комуналном“ ДОО Никшић;

6. Предлог одлуке о измјенама и допунама Одлуке о расписивању огласа за прикупљање понуда ради продаје путничких моторних возила у власништву општине Никшић;

7. Предлог одлуке о размјени непокретности између Општине Никшић и Благоте Аџића из Никшића;

8. Предлог одлуке о усвајању Локалног плана за контролу популације паса на територији општине Никшић за период од 2024 – 2029. године;

9. Предлог одлуке о одређивању локације за привремено складиштење неопасног грађевинског отпада;

10. Предлог одлуке о промјени облика друшта „Агенција за пројектовање и планирање'' у Друштво са ограниченом одговорношћу;

11. Предлог рјешења о давању сагласности на Статут Друштва са ограниченом одговорношћу „Агенција за пројектовање и планирање“;

12. Предлог програма подстицајних мјера за развој пољопривредне производње у општини Никшић за 2024. годину;

13. Извјештај о раду и финансијском пословању Друштва са ограниченом одговорношћу „Аутобуска станица“ Никшић за 2023. годину, са Предлогом оцјена и закључака;

14. Извјештај о раду Јавног предузећа Спортски центар Никшић за 2023. годину, са Предлогом оцјена и закључака;

15. Извјештај о раду са финансијским извјештајем Туристичке организације општине Никшић за 2023. годину, са Предлогом оцјене и закључака;

16. Извјештај о раду и финансијском пословању Јавне установе Никшићко позориште за 2023. годину, са Предлогом оцјена и закључака;

17. Извјештај о раду и финансијском пословању Јавне установе „Захумље“ Никшић за 2023. годину, са Предлогом оцјена и закључака;

18. Извјештај о раду и финансијском пословању Јавне установе Музеји и галерије Никшић за 2023. годину, са Предлогом оцјена и закључака;

19. Извјештај о раду и финансијском пословању Јавне установе Народна библиотека „Његош“ Никшић за 2023. годину, са Предлогом оцјена и закључака;

20. Извјештај о раду и финансијском пословању Јавне установе Дневни центар за дјецу са сметњама у развоју и особе са инвалидитетом Никшић за 2023. годину, са Предлогом оцјена и закључака;

21. Извјештај о раду Савјета за развој и заштиту локалне самоуправе за 2023. годину;

22. Извјештај о раду Савјета за сарадњу локалне самоуправе и невладиних организација за 2023. годину;

23. Извјештај о подржаним бизнис плановима, износу додијељених средстава, реализованим пројектима и њиховим ефектима, по Јавном конкурсу за расподјелу средстава из буџета Општине Никшић опредијељених за подршку женском предузетништву у 2023. години;

24. Информација о стању заштите и спашавања на територији општине Никшић за 2023. годину, са Предлогом оцјена и закључака

Начин рада и одлучивања био је као на претходним сједницама Скупштине.

Материјале за предложени дневни ред сједнице Скупштине, осим тачака 1,4,5,6,7,8 и 25, разматрао је и прихватио Савјет за развој и заштиту локалне самоуправе.

Прешло се разматрање тачака по утврђеном дневном реду.

**I**

Предлог пословника о раду Скупштине општине Никшић

Потпредсједник Скупштине је подсјетио да је надлежно радно тијело Скупштине, Одбор за Статут и прописе, прихватио Предлог пословника и предложио Скупштини да исти усвоји.

С обзиром да је на претходној сједници усвојен Нацрт пословника, а након тога спроведена јавна расправа на којој није било заинтересованих грађана, те да није било измјена у односу на сами Нацрт, одборници су били сагласни да не треба уводно излагање за ову тачку дневног реда.

Претреса није било.

Скупштина је прихватила предлог да се за другу, трећу, пету, шесту и седму тачку дневног реда поднесе заједничко уводно излагање, води заједничка расправа, а да се усвајање материјала обави појединачно.

Потпредсједник Скупштине је обавијестио да ће се разматрање четврте тачке дневног реда одложити, на предлог предсједника Скупштине до његовог доласка, који је оправдано одсутан због раније поменутих обавеза, а има интерес да узме учешће у расправи поводом ове тачке дневног реда, јер је био дио делегације која је обишла АБП постројење у Италији.

**II, III,V,VI и VII**

Предлог одлуке о потврђивању Одлуке о давању сагласности Управи за саобраћај Црне Горе за извођење радова на земљишту у располагању Општине Никшић, ради реконструкције магистралног пута М-3, Шћепан Поље – Никшић, дионица Јасеново поље – Видрован

Предлог одлуке о потврђивању Одлуке о давању сагласности Управи за саобраћај Црне Горе за извођење радова на земљишту у располагању Општине Никшић, ради реконструкције магистралног пута М-7, Илино Брдо - Никшић, дионица Кусиде – Никшић

Предлог одлуке о давању на коришћење три камиона „Комуналном“ ДОО Никшић

Предлог одлуке о измјенама и допунама Одлуке о расписивању огласа за прикупљање понуда ради продаје путничких моторних возила у власништву општине Никшић

Предлог одлуке о размјени непокретности између Општине Никшић и Благоте Аџића из Никшића

Потпредсједник Скупштине је подсјетио да су надлежна радна тијела Скупштине, Одбор за Статут и прописе, Одбор за финансије, привреду и развој и Одбор за планирање и уређење простора и комунално-стамбену дјелатност, прихватили предлоге одлука и предложили Скупштини да исте усвоји.

Уводно излагање, поводом ових тачака дневног реда, имао је Радосав Урошевић, директор Дирекције за имовину.

Поводом друге и треће тачке дневног реда у дискусији су учествовали Марко Бурић и Радосав Урошевић.

Питања је поставио Марко Бурић.

На постављена питања Марка Бурића одговор је дао Радосав Урошевић.

Завршног излагања није било.

Скупштина је прихватила предлог потпредсједника Скупштине да се за осму и девету тачку дневног реда поднесе заједничко уводно излагање, води заједничка расправа, а да се усвајање материјала обави појединачно.

**VIII и IX**

Предлог одлуке о усвајању Локалног плана за контролу популације паса на територији општине Никшић за период од 2024 – 2029. године

Предлог одлуке о одређивању локације за привремено складиштење неопасног грађевинског отпада

Потпредсједник Скупштине је подсјетио да су надлежна радна тијела Скупштине, Одбор за Статут и прописе, Одбор за финансије, привреду и развој, Одбор за планирање и уређење простора и комунално-стамбену дјелатност и Савјет за заштиту зивотне средине, прихватиили Предлоге одлука и предложили Скупштини да исте усвоји.

Уводно излагање, поводом ових тачака дневног реда, имао је Видак Кртолица, секретар Секретаријата за комуналне послове и саобраћај.

Поводом осме тачке дневног реда у дискусији су учествовали: Стеван Килибарда, Ксенија Миловић, Татјана Кнежевић Перишић, Никола Вукотић и Видак Кртолица.

Питања су поставили Татјана Кнежевић Перишић и Никола Вукотић.

На постављена питања Татјане Кнежевић Перишић и Николе Вукотића, одговор је дао Видак Кртолица.

Поводом девете тачке дневног реда у дискусији су учествовали: Драшко Мијушковић, Рајко Албијанић и Видак Кртолица.

Питање је поставио Драшко Мијушковић.

На постављено питање Драшка Мијушковића, одговор је дао Видак Кртолица.

Завршног излагања није било.

Скупштина је прихватила предлог да се за десету и једанаесту тачку дневног реда поднесе заједничко уводно излагање, води заједничка расправа, а да се усвајање материјала обави појединачно.

**X и XI**

Предлог одлуке о промјени облика друшта „Агенција за пројектовање и планирање'' у Друштво са ограниченом одговорношћу

Предлог рјешења о давању сагласности на Статут Друштва са ограниченом одговорношћу „Агенција за пројектовање и планирање“

Потпредсједник Скупштине је подсјетио да је надлежно радно тијело Скупштине, Одбор за Статут и прописе, прихватио Предлог одлуке и Предлог рјешења и предложио Скупштини да исте усвоји.

Уводно излагање, поводом ових тачака дневног реда, имала је Ана Вукотић, директорица Агенције за пројектовање и планирање.

Везано за Предлог одлуке о промјени облика друшта „Агенција за пројектовање и планирање'' у Друштво са ограниченом одговорношћу грађани су исказали интересовање и одредили представника који ће заступати њихове интересе поводом ове тачке дневног реда.

Будући да су испуњени услови из члана 157 Пословника о раду Скупштине општине Никшић (''Службени лист Црне Горе-општински прописи'', број 50/18), у погледу рока, потписа подршке заинтересованих грађана и просторних могућности, дозвољено је представнику заинтересованих грађана Миљани Никчевић, да узме учешће у раду Скупштине, поводом Предлога одлуке.

Непосредно прије почетка сједнице Скупштине, представница заинтересованих грађана, Миљана Никчевић, актом број 01-030-62 од 29. 3. 2024. године, обавијестила је да, из здравствених разлога, није у могућности да присуствује сједници и инсистирала да се на сједници прочита њено обраћање.

Потпредсједник Скупштине је прочитао наведено обраћање.

Поводом девете и десете тачке дневног реда у дискусији су учествовали Слободанка Рогановић и Марко Ковачевић.

Питања и завршног излагања није било.

**XII**

Предлог програма подстицајних мјера за развој пољопривредне производње у општини Никшић за 2024. годину

Потпредсједник Скупштине је подсјетио да су надлежна радна тијела Скупштине, Одбор за Статут и прописе и Одбор за финансије, привреду и развој, прихватили Предлог програма и предложили Скупштини да исти усвоји.

Уводно излагање, поводом ове тачке дневног реда, имао је Зоран Шошкић, секретар Секретаријата за финасије, развој и предузетништво.

У дискусији су учествовали: Светлана Лучић, Аница Ђуровић и Марко Бурић.

Питање је поставила Светлана Лучић.

На постављено питање Светлане Лучић, одговор је дао Зоран Шошкић.

Завршно излагање поводом ове тачке дневног реда имао је Зоран Шошкић.

**XIII**

Извјештај о раду и финансијском пословању Друштва са ограниченом одговорношћу „Аутобуска станица“ Никшић за 2023. годину, са Предлогом оцјена и закључака

Потпредсједник Скупштине је подсјетио да су надлежна радна тијела Скупштине, Одбор за финансије, привреду и развој и Одбор за планирање и уређење простора и комунално-стамбену дјелатност, прихватили Извјештај о раду, са Предлогом оцјена и закључака и предложили Скупштини да исти усвоји.

Уводно излагање, поводом ове тачке дневног реда имао је Ратко Кривокапић, директор Друштва са ограниченом одговорношћу „Аутобуска станица“ Никшић.

У дискусији је учествовао Борис Муратовић.

Питања није било.

Завршно излагање поводом ове тачке дневног реда имао је Ратко Кривокапић.

**XIV**

Извјештај о раду Јавног предузећа Спортски центар Никшић за 2023. годину, са Предлогом оцјена и закључака

Потпредсједник Скупштине је подсјетио да сунадлежна радна тијела Скупштине, Одбор за финансије, привреду и развој и Одбор за друштвене дјелатности, прихватили Извјештај о раду, са Предлогом оцјена и закључака и предложили Скупштини да исти усвоји.

Уводно излагање, поводом ове тачке дневног реда, имао је Бошко Драшковић, директор Јавног предузећа Спортски центар Никшић.

У дискусији су учествовали: Соња Милатовић, Арсеније Лалатовић и Бошко Драшковић.

Питања није било.

Завршно излагање поводом ове тачке дневног реда имао је Бошко Драшковић.

Процедурално за ријеч јавио се Борис Муратовић.

Потпредсједник Скупштине је одредио паузу од 13.50 до 14.05 минута.

Скупштина је наставила са радом у 14.05 минута.

**IV**

Предлог одлуке о враћању права располагања на земљишту Влади Црне Горе, за потребе изградње објекта од јавног интереса – постројења за прераду нуспроизвода животињског поријекла који нијесу намијењени исхрани људи

Потпредсједник Скупштине је подсјетио да су надлежна радна тијела Скупштине, Одбор за Статут и прописе, Одбор за финансије, привреду и развој и Одбор за планирање и уређење простора и комунално-стамбену дјелатност, прихватили Предлог одлуке и предложили Скупштини да исти усвоји.

Уводно излагање, поводом ове тачке дневног реда, имао је Радосав Урошевић, директор Дирекције за имовину.

У дискусији су учествовали: Татјана Кнежевић Перишић, Немања Вуковић, Борис Муратовић, Иван Зечевић, Никола Вукотић, Аница Ђуровић, Момчило Мићуновић, Слободанка Рогановић и Драган Николић.

Питања су поставили Татјана Кнежевић Перишић и Слободанка Рогановић.

На питања Татјане Кнежевић Перишић и Слободанке Рогановић, одговор је дао Немања Вуковић.

Завршног излагања није било.

**XV**

Извјештај о раду са финансијским извјештајем Туристичке организације општине Никшић за 2023. годину, са Предлогом оцјене и закључака

Потпредсједник Скупштине је подсјетио да је надлежно радно тијело Скупштине, Одбор за финансије, привреду и развој, прихватио Извјештај о раду, са Предлогом оцјене и закључака и предложио Скупштини да исти усвоји.

Уводно излагање, поводом ове тачке дневног реда, имао је Митар Бараћ, директор Туристичке организације општине Никшић.

У дискусији су учествовали: Кристина Шћепановић, Иван Зечевић и Митар Бараћ.

Питање је поставила Кристина Шћепановић.

На питање Кристине Шћепановић, одговор је дао Митар Бараћ.

Завршно излагање поводом ове тачке дневног реда имао је Митар Бараћ.

Предсједник Скупштине, Немања Вуковић преузео је предсједавање Скупштином.

**XVI**

Извјештај о раду и финансијском пословању Јавне установе Никшићко позориште за 2023. годину, са Предлогом оцјена и закључака

Предсједник Скупштине је подсјетио је да су надлежна радна тијела Скупштине, Одбор за финансије, привреду и развој и Одбор за друштвене дјелатности, прихватили Извјештај о раду, са Предлогом оцјена и закључакаи предложили Скупштини да исти усвоји.

Уводно излагање, поводом ове тачке дневног реда, имао је Радинко Крулановић, директор Јавне установе Никшићко позориште.

У дискуји су учествовали: Марко Бурић, Татјана Кнежевић Перишић и Радинко Крулановић.

Питања је поставила Татјана Кнежевић Перишић.

На питања Татјане Кнежевић Перишић, одговор је дао Радинко Крулановић.

Завршно излагање поводом ове тачке дневног реда имао је Радинко Крулановић.

**XVII**

Извјештај о раду и финансијском пословању Јавне установе „Захумље“ Никшић за 2023. годину, са Предлогом оцјена и закључака

Предсједник Скупштине подсјетио је да су надлежна радна тијела Скупштине, Одбор за финансије, привреду и развој и Одбор за друштвене дјелатности, прихватили Извјештај о раду, са Предлогом оцјена и закључака и предложили Скупштини да исти усвоји.

Уводно излагање, поводом ове тачке дневног реда, имао Миодраг Чизмовић, директор Јавне установе „Захумље“ Никшић.

У дискусији је учествовала Татјана Кнежевић Перишић и поставила питања.

На постављена питања Татјане Кнежевић Перишић, одговор је дао Миодраг Чизмовић.

Завршно излагање поводом ове тачке дневног реда имао је Миодраг Чизмовић.

**XVIII**

Извјештај о раду и финансијском пословању Јавне установе Музеји и галерије Никшић за 2023. годину, са Предлогом оцјена и закључака

Предсједник Скупштине подсјетио је да су надлежна радна тијела Скупштине, Одбор за финансије, привреду и развој и Одбор за друштвене дјелатности, прихватили Извјештај о раду, са Предлогом оцјена и закључака и предложили Скупштини да исти усвоји.

Уводно излагање, поводом ове тачке дневног реда, имала је Весна Тодоровић, директорица Јавне установе Музеји и галерије.

У дискусији су учествовали: Соња Милатовић, Филип Радуловић, Татјана Кнежевић Перишић и Весна Тодоровић.

Питања није било.

Завршно излагање поводом ове тачке дневног реда имала је Весна Тодоровић.

**XIX**

Извјештај о раду и финансијском пословању Јавне установе Народна библиотека „Његош“ Никшић за 2023. годину, са Предлогом оцјена и закључака

Предсједник Скупштине подсјетио је да су надлежна радна тијела Скупштине, Одбор за финансије, привреду и развој и Одбор за друштвене дјелатности, прихватили Извјештај о раду, са Предлогом оцјена и закључака и предложили Скупштини да исти усвоји.

Уводно излагање, поводом ове тачке дневног реда, имала је Бојана Обрадовић, директорица Јавне установе Народна библиотека „Његош“ Никшић.

Питања и дискусије није било.

**XX**

Извјештај о раду и финансијском пословању Јавне установе Дневни центар за дјецу са сметњама у развоју и особе са инвалидитетом Никшић за 2023. годину, са Предлогом оцјена и закључака

Предсједник Скупштине подсјетио је да су надлежна радна тијела Скупштине, Одбор за финансије, привреду и развој и Одбор за друштвене дјелатности, прихватили Извјештај о раду, са Предлогом оцјена и закључака и предложили Скупштини да исти усвоји.

Уводно излагање, поводом ове тачке дневног реда, имао је Радован Драгнић, директор Јавне установе Дневни центар за дјецу са сметњама у развоју и особе са инвалидитетом Никшић.

У дискусији је учествовао Миодраг Драган Николић.

Питања и завршног излагања није било.

**XXI**

Извјештај о раду Савјета за развој и заштиту локалне самоуправе за 2023. годину

Предсједник Скупштине подсјетио је да је надлежно радно тијело Скупштине, Одбор за Статут и прописе, прихватио Извјештај и предложио Скупштини да исти усвоји.

Уводно излагање, поводом ове тачке дневног реда, имао је Божина Мрдовић, предсједник Савјета за развој и заштиту локалне самоуправе.

Питања и дискусије није било.

**XXII**

Извјештај о раду Савјета за сарадњу локалне самоуправе и невладиних организација за 2023. годину

Предсједник Скупштине подсјетио је да је надлежно радно тијело Скупштине, Одбор за друштвене дјелатности, прихватио Извјештај о раду и предложио Скупштини да исти усвоји.

Уводно излагање, поводом ове тачке дневног реда, имао је Немања Вуковић предсједник Савјета за сарадњу локалне самоуправе и невладиних организација.

Питања и дискусије није било.

**XXIII**

Извјештај о подржаним бизнис плановима, износу додијељених средстава, реализованим пројектима и њиховим ефектима, по Јавном конкурсу за расподјелу средстава из буџета Општине Никшић опредијељених за подршку женском предузетништву у 2023. години

Предсједник Скупштине подсјетио је да су надлежна радна тијела Скупштине, Одбор за финансије, привреду и развој, Одбор за друштвене дјелатности, Одбор за планирање и уређење простора и комунално-стамбену дјелатност и Савјет за родну равноправност, прихватили Извјештај и предложили Скупштини да исти усвоји.

Уводно излагање, поводом ове тачке дневног реда, имала је Ивана Ћеранић, чланица Комисије за расподјелу сердстава за подршку женском предузетништву.

У дискусији је учествовала Кристина Шћепановић.

Питања и завршног излагања није било.

**XXIV**

Информација о стању заштите и спашавања на територији општине Никшић за 2023. годину, са Предлогом оцјена и закључака

Предсједник Скупштине подсјетио је да су надлежна радна тијела Скупштине, Одбор за финансије, привреду и развој и Одбор за планирање и уређење простора и комунално-стамбену дјелатност, прихватили Информацију, са Предлогом оцјена и закључака и предложили Скупштини да исту усвоји.

Уводно излагање, поводом ове тачке дневног реда, имао је Славко Тадић, командир Службе заштите и спашавања.

У дискусији су учествовали: Рајко Перовић, Никола Вукотић, Марко Ковачевић, Марко Бурић и Немања Вуковић.

Питања није било.

Завршно излагање поводом ове тачке дневног реда имао је Славко Тадић.

Предсједник Скупштине је у 18.55х одредио паузу.

\*\*\*

Скупштина је наставила са радом у 19.50х.

Прешло се на појединачно изјашњавање о свим тачкама дневног реда.

Скупштина је са 35 гласова "за", без гласова "против" и једним "уздржаним" гласом, донијела

Пословник о раду Скупштине општине Никшић

Скупштина је са 22 гласа "за", 14 гласова "против" и без "уздржаних" гласова, донијела

Одлуку

о потврђивању Одлуке о давању сагласности Управи за саобраћај Црне Горе за извођење радова на земљишту у располагању Општине Никшић, ради реконструкције магистралног пута М-3, Шћепан Поље– Никшић, дионица Јасеново поље – Видрован

Скупштина је са 22 гласа "за", 14 гласова "против" и без "уздржаних" гласова, донијела

Одлуку

о потврђивању Одлуке о давању сагласности Управи за саобраћај Црне Горе за извођење радова на земљишту у располагању Општине Никшић, ради реконструкције магистралног пута

М-7, Илино Брдо - Никшић, дионица Кусиде – Никшић

Скупштина је са 18 гласова "за", 14 гласова "против" и без "уздржаних" гласова, донијела

Одлуку

о враћању права располагања на земљишту Влади Црне Горе, за потребе изградње објекта од јавног интереса – постројења за прераду нуспроизвода животињског поријекла који

нијесу намијењени исхрани људи

Скупштина је са 36 гласова "за", без гласова "против" и без "уздржаних" гласова, донијела

Одлуку

о давању на коришћење три камиона „Комуналном“ ДОО Никшић

Скупштина је са 36 гласова "за", без гласова "против" и без "уздржаних" гласова, донијела

Одлуку

о измјенама и допунама Одлуке о расписивању огласа за прикупљање понуда ради продаје путничких моторних возила у власништву општине Никшић

Скупштина је са 35 гласова "за", без гласова "против" и једним "уздржаним" гласова, донијела

Одлуку

о размјени непокретности између Општине Никшић и Благоте Аџића из Никшића

Скупштина је са 36 гласова "за", без гласова "против" и без "уздржаних" гласова, донијела

Одлуку

о усвајању Локалног плана за контролу популације паса на територији општине Никшић за период од 2024 – 2029. године

Скупштина је са 22 гласа "за", 14 гласова "против" и без "уздржаних" гласова, донијела

Одлуку

о одређивању локације за привремено складиштење неопасног грађевинског отпада

Скупштина је са 22 гласа "за", 14 гласова "против" и без "уздржаних" гласова, донијела

Одлуку

о промјени облика друшта „Агенција за пројектовање и планирање'' у Друштво са ограниченом одговорношћу

Скупштина је са 22 гласа "за", 14 гласова "против" и без "уздржаних" гласова, донијела

Рјешење

о давању сагласности на Статут Друштва са ограниченом одговорношћу „Агенција за пројектовање и планирање“

Скупштина је са 36 гласова "за", без гласова "против" и без "уздржаних" гласова,

донијела

Програм

подстицајних мјера за развој пољопривредне производње у општини Никшић за 2024. годину

Скупштина је са 36 гласова "за", без гласова "против" и без "уздржаних" гласова, дала сљедеће

О Ц Ј Е Н Е

1. Извјештај о раду ДОО „Аутобуска станица” Никшић за 2023. годину садржи основне податке о дјелатности и организацији предузећа, финансијске и физичке показатеље остварених резултата са упоредним подацима из 2021. и 2022. године и представља реалан приказ његовог пословања за претходну годину.

2. Током 2023. године Друштво је остварило сљедећи пословни резултат: укупан приход 270.439,53 €, укупан расход од 315.483,49 € и завршило пословну 2023. годину са губитком од 45.043,96 €.

У односу на Програм рада за 2023. годину, укупан приход од 270.439,53 €, остварен током 2023. године, је већи од планираног (248.989,16 €) за 21.450,37 € или 8,61 %. У истом периоду укупан расход је 315.483,49 € и већи је од планираног (270.175,86) за 45.307,63 € Или 16,77 %. Овдје треба узети у обзир, да је Друштво за отпремнине за четири запослена, издвојило 47.720,00 € средином 2023. године (исто није предвиђено Програмом рада за 2023. годину), а да се износ (разлика између укупаног расхода и износа за отпремнине) од 267.763,49 € односи на све остале (текуће) расходе остварене у 2023. години и у односу на расходе планиране Програмом рада за 2023. годину од 270.175,86 €, мањи су за 2.412,37 € или 0,89 %.

Средства за исплату отпремнина за четири запослена, Друштво је обезбједило путем позајмице од стране Оснивача у износу од 50.000,00 €.

Број радника до маја 2023. години износио је 25, а након маја 21, што представља приближно оптималан број за несметан двадесетчетворочасовни рад и нормално функционисање предузећа, а на дуже стазе значајно смањење најбитнијих трошкова Друштва, односно издатака за лична примања запослених, чиме ће се у будућем периоду растерети пословање друштва.

Повећање броја аутобуских линија пратило је и повећање броја корисника услуга Друштва, што је утицало на повећање и свих ставки на приходној страни од основне дјелатности. Остварени приход у 2023. години из пословних активности од 263.143,53 € (без помоћи Оснивача) већи је у односу на 2022. годину за 14,56%, док је у структури прихода, приход од основне дјелатности већи за 32.944,13 €, а од допунске за 503,26 € у односу на 2022. годину.

Допунску дјелатност (рентирање пословних простора и издавање рекламних површина) Друштво није, током 2023. године успјело да развије у мјери расположивих капацитета, тако да је приход од допунске дјелатности незнатно већи у односу на 2022. годину.

Благи раст укупног прихода, односно ставки које се везују за основну и допунску дјелатност, утицао је на смањење помоћи коју је Оснивач уплатио Друштву, са 44.133,68 € у 2022. години на 7.296,00 € у 2023. години.

3. Предузеће је у 2023. години све обавезе из текућег пословања измиривало редовно према: превозницима, добављачима, Управи прихода, Општини и према запосленима, као и заостале обавезе из претходног периода.

На основу датих оцјена, Скупштина је са 36 гласова "за", без гласова "против" и без"уздржаних" гласова, донијела сљедеће

З А К Љ У Ч К Е

1. Усваја се Извјештај о раду ДОО “Аутобуска станица” Никшић за 2023. годину.

2. Неопходно је да ДОО „Аутобуска станица“ Никшић у наредном периоду:

- интезивно ради на даљој стабилизацији пословања, што захтијева не само реализацију планираних прихода од основне дјелатности, већ и даље повећање прихода од допунске дјелатности,

- континуирано истражује тржиште у циљу повећања обима и квалитета услуга које пружа грађанима и привредним субјектима,

- унапређује процесе и односе са корисницима услуга и добављачима, у циљу пружања квалитетне услуге по прихватљивим цијенама, у складу са промјенама у пословном окружењу,

- интезивира сарадњи са инспекцијом за друмски саобраћај и комуналном инспекцијом ради сузбијања неконтролисаног пријема путника ван Аутобуске станице.

Скупштина је са 22 гласа "за", 13 гласова "против" и једним "уздржаним" гласом, дала сљедеће

О Ц Ј Е Н Е

1. Јавно предузеће Спортски центар Никшић је у 2023. години и поред тешкоћа у пословању, уз помоћ Оснивача успјело да оствари континуитет у раду и реализацији програмских задатака.
2. У протеклој години Спортски центар је остварио негативне резултате у пословању, првенствено због немогућности коришћења базена у пуном капацитету услед пробијања рокова предвиђених за његову реконструкцију, а који представља један од главних прихода овог предузећа.
3. Негативне пословне резултате током 2023. године предузеће је покушало надомјестити великим трудом радно ангажованих, али и одржавањем трошкова пословања на оптималном нивоу.
4. Спортски центар је настојао да квалитетом пружених услуга, како у основним тако и у допунским дјелатностима, доприноси развоју спорта, физичке културе и обогаћивању туристичке понуде, не само у Никшићу, већ и на нивоу државе Црне Горе.
5. Основне дјелатности Спортског центра у 2023. години су биле усмјерене на повећању квалитета у пружању услуга и постизању већег степена конкурентности путем побољшања услова за тренажни процес, такмичарског и рекреативног спорта.
6. У протеклој години Спортски центар је у допунским активностима континуирано радио на већој комерцијализацији постојећих садржаја кроз константно улагање на одржавању и унапређењу угоститељских услуга и пословних простора.

На основу датих оцјена, Скупштина је са 22 гласа "за", 13 гласова "против" и једним "уздржаним" гласом, донијела сљедеће

З А К Љ У Ч К Е

1. Усваја се Извјештај о раду Јавног предузећа Спортски центар Никшић за 2023. годину.
2. Примарни циљеви Спортског центра у 2024. години ће бити остваривање позитивнијих ефеката у пословању и наставак тренда квалитетног пружања услуга врхунском спорту и спортској рекреацији.
3. Неопходно је у наредном периоду додатно радити и креирати јасне планове како би имплементација предвиђених активности ишла планираном динамиком.
4. Спортски центар би у текућој години требао да настави са активностима на бољој искоришћености постојећих садржаја и пословних простора, односно редовном одржавању спортских објеката.
5. У текућој години је неопходно иновирати понуде за давање у закуп пословних и рекламних простора како би се остварио што већи приход из допунских дјелатности.
6. Спортски центар би у 2024. години требао спроводити неопходне мјере и активности како би се трошкови предузећа свели на рационалну мјеру ради остваривања успјешнијих резултата у пословању.

Скупштина је са 22 гласа "за", без гласова "против" и 14 "уздржаних" гласова, дала сљедећу

О Ц Ј Е Н У

Извјештај о раду са финансијским извјештајем Туристичке организације Никшић даје преглед активности Туристичке организације Никшић у периоду од 01.01.2023. – 31.12.2023.године.

На основу дате оцјене, Скупштина је са 22 гласа "за", без гласова "против" и 14 "уздржаних" гласова, донијела сљедеће

З А К Љ У Ч К Е

1. Усваја се Извјештај о раду са финансијским извјештајем Туристичке организације општине Никшић.
2. Потребно је да Туристичка организација Никшић у наредном периоду настави рад на презентацији и валоризацији туристичких потенцијала Никшића и околине, како би у Никшићу, у наредном периоду дошло до повећања туристичког промета и потрошње.

Скупштина је са 22 гласа "за", без гласова "против" и 14 "уздржаних" гласова, дала сљедеће

О Ц Ј Е Н Е

1.Јавна установа Никшићко позориште је у извјештајној 2023. години у цјелости успјела да реализује планиране програмске садржаје, што показује преглед реализованих активности.

2.Континуирани мјесечни репертоари са позоришним, филмским и музичким садржајима у потпуности су одговорили све израженијим захтјевима публике у Никшићу, а у комерцијалном аранжману допринијели су оствареним сопственим приходима.

3.Никшићко позориште је садржајно богатим и разноврсним репертоаром успјело да унаприједи драмску умјетност имајући у виду да је његов репертоар био обогаћен новим пројектима, издавачком дјелатношћу и сарадњом са другим позориштима, без чега се не може замислити рад савремене позоришне продукцијске куће.

4.XIX „Међународни фестивал глумца“ традиционална театарска смотра, који је у основи посвећен глумцу и глуми, само је додатно допринио развоју културе нашег града и афирмацији не само никшићке, већ и црногорске позоришне сцене.

5.Никшићко позориште је у извјештајном периоду успјело реализовати програмом зацртане пројекте из издавачке дјелатности и тиме обогатило културни живот града и дало значајан допринос црногорској културној сцени.

На основу датих оцјена, Скупштина је са 22 гласа "за", без гласова "против" и 14 "уздржаних" гласова, донијела сљедеће

З А К Љ У Ч К Е

1.Усваја се Извјештај о раду и финансијском пословању Јавне установе Никшићко позориште за 2023. годину.

2.За очекивати је да ће Никшићко позориште и у наредном периоду, поред позоришне, процесом дигитализације позоришне сале популарисати и унаприједити и филмску продукцију, као и низ других видова умјетности и културе уопште, што значајно доприноси афирмацији Никшића као културног центра Црне Горе.

3.Изузетни сценски услови, стваралачки опус, богатство позоришног живота, као и све

израженији захтјеви публике за новим драмским насловима намећу обавезу да Никшићко позориште континуирано, снажније и још динамичније доприноси развоју позоришне умјетности, не само кроз реализацију сопствене, већ и гостујуће театарске продукције.

4.Никшићко позориште би и у наредном периоду требало задржати и унаприједити препознатљив квалитет позоришног стваралаштва у граду, уз разумијевање и подршку локалне управе, Министарства културе и медија, као и ентузијазма запослених.

Скупштина је са 22 гласа "за", 14 гласова "против" и без "уздржаних" гласова, дала сљедеће

О Ц Ј Е Н Е

1.Јавна установа „Захумље“ је у 2023. години остваривала основну функцију и успјела да реализује планиране програмске садржаје на веома високом умјетничком, организационом и професионалном нивоу, што показује преглед реализованих активности.

2.Активности ЈУ „Захумље“ у 2023. години су се одвијале у складу са одлукама Скупштине општине као оснивача и програмском политиком утврђеном општим актима, као и одлукама и иницијативама Савјета Установе.

3.ЈУ „Захумље“ је у 2023. години успјела да реализује преко 120 разноврсних програмских садржаја, чиме је успјела да на креативан начин доприноси афирмацији културе и умјетности, што је и основни циљ ове Установе која је постала симбол Никшића и виталности цјелокупне црногорске културе.

4.Сви стваралачки сегменти у ЈУ „Захумље“ узели су учешће трудећи се да дају извјестан допринос у реализацији програмских активности и оживљавању никшићке културне сцене.

5.Рад ЈУ „Захумље“ у 2023. години у свим њеним сегментима заснивао се на спознаји да је култура кључни елемент идентитета једног народа, вид патриотизма и очувања његових темељних вриједности.

6.ЈУ „Захумље“ је у извјештајном периоду успјела остварити квалитетну сарадњу са културно-умјетничким друштвима из Црне Горе и региона, али и шире, о чему свједоче и бројна ванфестивалска гостовања.

7.Захваљујући ЈУ „Захумље“, као умјетничкој институцији од посебног значаја за Никшић, па и Црну Гору, наш град је препознат као културни и умјетнички центар у држави и региону и с поносом може рећи да има једно од најстаријих културно-умјетничких друштава на Балкану, које је спона традиције дуге преко 125 година и савремених умјетничких токова.

На основу датих оцјена, Скупштина је 22 гласа "за", 14 гласова "против" и без "уздржаних" гласова , донијела сљедеће

З А К Љ У Ч К Е

1.Усваја се Извјештај о раду и финансијском пословању Јавне установе „Захумље“ за 2023. годину.

2.Како би ЈУ „Захумље“ и даље била значајан носилац културног живота града неопходно је уложити додатне напоре да пројектованим обавезама одговори на највећем могућем нивоу.

3.У наредном периоду ЈУ „Захумље” ће спроводити, не само своју примарну мисију очувања црногорске културне традиције кроз његовање фолклора и изворне пјесме, већ ће афирмисати и друге облике умјетничког исказа кроз рад својих секција и ансамбала.

4.За очекивати је да ће ЈУ „Захумље” у текућој 2024. години омогућити креативно испољавање ствараоцима различитих умјетничких профила, а посебно млађој популацији, што ће значајно допринијети развоју и промоцији културе у нашем граду, што је основни циљ рада и постојања ове Установе.

Скупштина је са 36 гласова "за", без гласова "против" и без "уздржаних" гласова, дала сљедеће

О Ц Ј Е Н Е

1.Јавна установа Музеји и галерије Никшић је у 2023. години дјеловала професионално и ангажовано у свим садржајно-програмским сегментима испољавања и успјела да, упркос отежаним условима рада, реализује планиране активности.

2.Због грађевинских и конзерваторско-рестаураторских радова на Дворцу краља Николе И, пројекти који су предвиђени Програмом рада за 2023. годину, а за чију реализацију је било нужно коришћење галеријског и музејског простора дјелимично су измијењени, након чега су успјешно реализовани.

3.ЈУ Музеји и галерије Никшић је у 2023. години, како самостално, тако и у сарадњи са Општином Никшић, као и другим субјектима културе из Црне Горе и региона, реализовала разноврсне програме који су својим квалитетом и садржајем допринијели подизању културног нивоа града, као и заштити и промоцији културне баштине.

4.У циљу очувања и промоције културног наслеђа остварена је квалитетна сарадња са државним институцијама које су надлежне за дјелатности којима се ЈУ Музеји и галерије Никшић бави, са установама културе из других општина у Црној Гори и региона и другим јавним установама културе у Никшићу.

5.ЈУ Музеји и галерије Никшић је за потребе своје библиотеке, а у жељи да изађе у сусрет све израженијим потребама љубитеља писане ријечи, обогатила свој књижевни фонд са око 200 нових наслова.

6.У циљу унапређивања дигиталног маркетинга, те свог профила, ЈУ Музеји и галерије Никшић је омогућила квалитетну презентацију свог рада путем друштвених мрежа: Фејсбука, Инстаграма и YоуТубе канала.

На основу датих оцјена, Скупштина је са 36 гласова "за", без гласова "против" и без"уздржаних" гласова, донијела сљедеће

З А К Љ У Ч К Е

1.Усваја се Извјештај о раду и финансијском пословању Јавне установе Музеји и галерије

Никшић за 2023. годину.

2.У наредном периоду потребно је да ЈУ Музеји и галерије Никшић остварује пуну сарадњу са релевантним субјектима, како на локалном, тако и на државном нивоу, како би унаприједила своје основне дјелатности и успјешно реализовала програмске активности.

3.За очекивати је да ће ЈУ Музеји и галерије Никшић својом креативном енергијом и предузимањем низа мјера додатно допринијети унапређењу културног идентитета Никшића, града који баштини дугу и значајну културну традицију.

4.Ради што успјешније реализације планираних програмских активности неопходно је створити услове за континуирану едукацију кадрова који обављају најстручније послове у Установи.

Скупштина је са 36 гласова "за", без гласова "против" и без "уздржаних" гласова, дала сљедеће

О Ц Ј Е Н Е

1.Јавна установа Народна библиотека „Његош” Никшић је у 2023. години успјела да реализује планиране програмске садржаје са високом професионалном одговорношћу.

2.Библиотека је кроз спроведене активности у претходном периоду значајно допринијела развоју општег и стручног образовања, подстицању личног, професионалног и социјалног развоја, како код дјеце, тако и код одраслих.

3.Културно-образовна, информативна и издавачка дјелатност Библиотеке је у извјештајној години реализовала и иницирала хетероген модул значајних манифестација и публикација.

4.Библиотека је у 2023. години успјешно организовала III Јесењи сајам књига, чиме је наставила традицију окупљања реномираних ствараоца из области културе, образовања, науке и умјетности.

5.XXVI „Никшићки књижевни сусрети”, престижна традиционална манифестација, наставила је започету традицију са примарним циљем популарисања националне и регионалне књижевности, те подстицање стваралаштва младих пјесника.

6.Осим промоције аутора из нашег града и државе Библиотека је угостила и промовисала респектабилан број аутора и умјетника из региона и на тај начин дала значајан допринос развоју културне сцене града под Требјесом.

7.Значајно је истаћи квалитетну сарадњу коју је у извјештајној години Библиотека остварила са државним институцијама и другим субјектима културе из Црне Горе и региона.

На основу датих оцјена, Скупштина је са 36 гласова "за", без гласова "против" и без"уздржаних" гласова, донијела сљедеће

З А К Љ У Ч К Е

1.Усваја се Извјештај о раду и финансијском пословању Јавне установе Народна библиотека „Његош” Никшић за 2023. годину.

2.Библиотека, као репрезентативна установа културе у Никшићу, ће у наредном периоду спроводити интензивне активности на обогаћивању библиотечког фонда и разноврсним акцијама покренути, оснаживати и популарисати читалачку навику код свих грађана, а посебно оних најмлађих.

3.Препознатљиве облике културно-образовних програма потребно је проширити новим и квалитетнијим садржајима намијењеним што већем броју потенцијалних корисника свих друштвених група и старосне доби.

4.Сарадња са васпитно-образовним институцијама у граду омогућиће укључивање још већег броја дјеце школског и предшколског узраста и омладине у активности Библиотеке што ће посебно допринијети афирмацији значаја књиге и читања.

5.Реализацијом промоција књига, књижевних и поетских вечери и манифестације „Никшићки књижевни сусрети” Библиотека ће у текућој години значајно допринијети и унапрјеђењу укупне културне понуде и развоју културног живота у граду.

6.У наредном периоду потребно је унапређивати техничку и технолошку опремљеност у свим сегментима (обрада, коришћење и заштита библиотечке грађе, савремене дигиталне технологије, интернета и др.).

Скупштина је са 36 гласова "за", без гласова "против" и без "уздржаних" гласова, дала сљедеће

О Ц Ј Е Н Е

1.Јавна установа Дневни центар за дјецу са сметњама у развоју и особе са инвалидитетом Никшић је у 2023. години успјела да плански и организовано реализује све активности, што је допринијело квалитетном пружању услуга њеним корисницима.

2.Рад Дневног центра у 2023. години био је усмјерен на одржавању, односно подизању нивоа способности дјеце и омладине са сметњама и тешкоћама у развоју кроз стручни третман, програме и активности, подстицању сензибилнијег односа средине према потреби за њиховим већим укључивањем у заједницу и пружању подршке њиховим породицама, а све у циљу квалитетнијег функционисања у заједници.

3.Извјештај о раду и финансијском пословању Дневног центра, као свеобухватног сервиса заштите посебне и најосјетљивије категорије становништва општине, показује да се унапређење, заштита и промоција права дјеце са сметњама у развоју и особа са инвалидитетом, њихова социјализација и интеграција у заједницу на основу пружања једнаких могућности и оспособљавања за што већу самосталност у дневним активностима, може значајно унаприједити кроз овакав облик рада и функционисања сервиса социјалних услуга.

4.Дневни центар је и у 2023. години истрајао на испуњавању основних циљева зацртаних његовим оснивањем: деинституционализација циљне групе којој је намијењен, са намјером да својим корисницима буде свеобухватан сервис социјалне заштите у коме се пружају комплексне услуге: социјализација, социјална и медицинска рехабилитација, њега, васпитно-образовни рад, слободне активности, окупација спортом, радна окупација, подршка и савјетовање родитеља.

5.У извјештајној години настављена је тенденција сарадње Дневног центра са свим релевантним субјектима, како на општинском и државном нивоу, тако и са онима из региона, као и са међународним организацијама и донаторима, чиме је рад ове Установе препознат у локалној заједници.

6.Организовањем едукација, обука и стручних посјета за особље Дневног центра стављен је акценат на јачању професионалних капацитета свих запослених.

7.Наступима у електронским и штампаним медијима запослени у Дневном центру су значајно допринијели промовисању рада Установе.

8.У циљу унапређивања дигиталног маркетинга те профила Дневног центра у извјештајном периоду редовно је ажуриран сајт, путем којег је пружана квалитетнија информисаност заинтересованој јавности.

На основу датих оцјена, Скупштина је са 36 гласова "за", без гласова "против" и без"уздржаних" гласова, донијела сљедеће

З А К Љ У Ч К Е

1.Усваја се Извјештај о раду и финансијском пословању Јавне установе Дневни центар за дјецу са сметњама у развоју и особе са инвалидитетом Никшић за 2023. годину.

2.Дневни центар би и у наредном периоду требао да предузима потребне активности ради подизања квалитета услуга, промовисања једнаких права и могућности дјеце са сметњама у развоју и особа са инвалидитетом, њиховој социјализацији, друштвеној интеграцији, као и социјалној инклузији у друштвену средину.

3.Неопходно је да Дневни центар настави са активностима на даљем побољшању услова рада и функционисања Установе, а све у циљу обезбјеђења квалитетног и ефикасног пружања услуга њеним корисницима.

4.У наредном периоду потребно је продубљивање сарадње са другим установама и невладиним организацијама релевантним за побољшавање квалитета дјелатности Установе, како би се унаприједила укљученост дјеце и омладине са сметњама и тешкоћама у развоју у локалну заједницу.

5.Запослени у Дневном центру наставиће и у текућој години да надограђују своја знања и способности путем додатног образовања, усавршавања, едукација и праћењем савремених тенденција у области заштите дјеце и омладине са сметњама и тешкоћама у развоју.

Скупштина је са 35 гласова "за", без гласова "против" и једним "уздржаним" гласом, донијела сљедећи

Закључак

Усваја се Извјештај о раду Савјета за развој и заштиту локалне самоуправе за 2023. годину

Скупштина је са 35 гласова "за", без гласова "против" и једним "уздржаним" гласом, донијела сљедећи

Закључак

Усваја се Извјештај о раду Савјета за сарадњу локалне самоуправе и невладиних организација за 2023. годину

Скупштина је са 35 гласова "за", без гласова "против" и једним "уздржаним" гласом, донијела сљедећи

Закључак

Усваја се Извјештај о подржаним бизнис плановима, износу додијељених средстава, реализованим пројектима и њиховим ефектима, по Јавном конкурсу за расподјелу средстава из буџета Општине Никшић опредијељених за подршку женском предузетништву у 2023. години

Скупштина је са 22 гласа "за", без гласова "против" и 14 "уздржаних" гласова, дала сљедеће

О Ц Ј Е Н Е

1.Служба заштите и спашавања је у протеклом периоду дала максималан допринос како у гашењу великог броја пожара тако и приликом разних видова спашавања и остварила значајан напредак у раду.

2.Служба заштите и спашавања је у протеклом периоду наставила са едукацијом својих кадрова како у сопственој режији тако и кроз учешће у пројектима прекограничне сарадње и међународним вјежбама.

3.Информација о стању заштите и спашавања на територији општине Никшић за 2023. годину представља реалан приказ стања у овој области и јасно указује на присутне проблеме у раду Службе заштите и спашавања.

На основу датих оцјена, Скупштина је са 22 гласа "за", без гласова "против" и 14 "уздржаних" гласова, донијела сљедеће

З А К Љ У Ч К Е

1.Усваја се Информација о стању заштите и спашавања на територији општине Никшић за 2023. годину;

2.У циљу стварања оптималнијих услова за квалитетнију заштиту и спашавање на територији општине Никшић, неопходно је:

-наставити са материјално-техничким опремањем Службе;

-наставити са кадровским обучавањем и оспособљавањем припадника Службе;

-наставити и интензивирати контролу техничке исправности противпожарне опреме за гашење почетних пожара као и јасно обиљежити противпожарне комуникације.

3.Неопходно је наставити са даљим усаглашавањем и ажурирањем Плана заштите од пожара за територију општине Никшић као и планова заштите од пожара у свим предузећима и установама;

4.Неопходно је да сви субјекти заштите и спашавања на нивоу локалне самоуправе у оквиру својих надлежности организују спровођење превентивних и оперативних активности за заштиту и спашавање;

5.Служба заштите и спашавања у наредном периоду предузимаће одређене мјере у смислу одговарајуће едукације грађана у области заштите од пожара путем средстава јавног информисања, организовањем предавања, јавних трибина и округлих столова на ову тему.

На 18. сједници Скупштине општине, одржаној 27. и 28.12.2023. године, одборничка питања поставили су: Татјана Кнежевић Перишић, Никола Горановић и Борис Муратовић.

Борис Муратовић је усмено поставио одборничко питање и одговор добио одмах након постављеног питања.

Одборници су, у писаној форми, добили одговоре на постављена питања.

Одборничка питања поставили су: Соња Милатовић (2), Борис Муратовић (1), Александар Мрвошевић (3) Татјана Кнежевић Перишић (1) .

Одборничка питања

Соња Милатовић

1. Зашто се не успостави нови распоред пражњења контењера и чишћења дивљих депонија на територији Никшића, кад се све указује на то да постојећи није ефикасан?
2. У Извјештају о раду Спортског центра за 2023. годину је наведено да је у новембру 13 лица засновало радни одонос на неодређено вријеме. О којим радним мјестима је конкретно ријеч? Такође, неопходно је да таксативно доставите, сходно попуњеним радним мјестима, стручну спрему лица која су на истим запослена.

Борис Муратовић

Да ли сте одустали од намјере да у МЗ Хумци и у МЗ Бистрица поставите 58 контејнера за становање након петиције коју су потписали становници ових мјесних заједница?

Александар Мрвошевић

**1**. Молим да ми доставите следећа документа, за која тврдите да их посједујете:

* УТ услове за реконструкцију улице Живка Николића у оквиру ДУП- ЦЕНТАР,
* Пројекат реконструкције улице Живка Николића у оквиру ДУП –ЦЕНТАР,
* Ревидовани пројекат реконструкције улице Живка Николића ДУП-ЦЕНТАР,
* Пријаву градње за реконструкцију улице Живка Николића ДУП-ЦЕНТАР,
* Пријаву градње за реконструкцију улице Живка Николића у оквиру ДУП-ЦЕНТАР,
* Уговор са извођачем реконструкције улице Живка Николића,
* Уговор о надзору радова за реконструкцију улице Живка Николића у оквиру ДУП-ЦЕНТАР,

**2.**Када ће Секретаријат за инвестиције и пројекте вратити улицу Живка Николића у првобитно стање што је по закону већ требало урадити?

**3**. Тражим да ми се обезбиједи приступ подацима о мјерама које је општина Никшић била обавезна да уради по Члану 6. Уговора о пружању услуга уклањања привремених објеката број 02-031-127 од 31.01.2020. године, између општине Никшић и Булдожер ДОО и аналитичка картица за период од закључења поменутог уговора до краја 2023. године.

Татјана Кнежевић Перишић

Када ће бити завршени радови на дионици путева Вуков мост, Воја Деретића-пут хотела Трим и Епископског двора ЦПЦ, затим Булевар Кличево-Царев мост и Школска улица?

Који извођачи радова су пробили рокове и зашто с њима није раскинут уговор?

Предсједник Скупштине је усмено одговорио на одборничко питање Татјане Кнежевић Перишић једним дијелом. Одборница је инсистирала на одговору у писаној форми.

На питање одборнице Татјане Кнежевић Перишић које се односило на проблем расвјете у МЗ Ћеменца, одговор је дао предсједник Скупштине.

Скупштина је завршила рад по утврђеном дневном реду, па је предсједник Скупштине закључио сједницу у 20.35 часова.

Саставни дио записника је тонски снимак сједнице.

Секретарка Предсједник

Ивана Шљукић,с.р. Немања Вуковић,с.р.